6. ΝΟΜΟΘΕΤ. ΔΙΑΤΑΓΜΑ υπ’ αριθ. 3018 της 10/17 Σεπτ. 1954 (ΦΕΚ Α΄ 219) Περί κυρώσεως και τροποποιήσεως νομοθετήματος περιόδου ξενικής κατοχής αφορώντος την Διεύθυνσιν Καυσίμων του Υπουργείου Βιομηχανίας. Άρθρ.1.-1.Κυρούται εξ υπαρχής το κατά την περίοδον της ξενικής κατοχής εκδοθέν Ν.Δ. υπ’ αριθ. 267/1941 (ΦΕΚ 228/9.7.1941 τεύχος Α΄) «περί οργανώσεως της παρά τω Υπουργείω Συγκοινωνίας Υπηρεσίας Καυσίμων», ως τούτο ετροποποιήθη και συνεπληρώθη δια της υπ’ αριθ. 300/30.5.1946 πράξεως του Υπουργικού Συμβουλίου. 2.Αι από της άνω χρονολογίας μέχρι της ενάρξεως της ισχύος του παρόντος γενόμεναι τροποποιήσεις, συμπληρώσεις, καταργήσεις ή ακυρώσεις διατάξεων του άνω Ν.Δ/τος διατηρούνται εν ισχύϊ. Άρθρ.2.-Κυρούται η υπ’ αριθ. 725 της 8 Αυγ. 1950 πράξις του Υπουργικού Συμβουλίου «περί άρσεως των δια του Α.Ν. 2087/1939 και Ν.Δ. 267/1941 θεσπιθέντων περιορισμών επί των εκ του εξωτερικού εισαγομένων καυσίμων (ΦΕΚ 176/16.8.1950 τεύχος Α΄)». Άρθρ.3.-Καταργούνται από της ισχύος του παρόντος τα άρθρ.2, 3, 4, 6, 7, 8, ,9, 10, 12 και 14 του Ν.Δ. 267/1941 «περί οργανώσεως της παρά τω Υπουργείω Συγκοινωνίας Υπηρεσίας Καυσίμων». Άρθρ.4.-(Το άρθρ.1 του Ν.Δ. 267/1941 καταργείται και αντικαθίσταται). Άρθρ.5.-(Τροποποιείται το άρθρ.11 Ν.Δ. 267/1941). Άρθρ.6.-(Το άρθρ.13 του Ν.Δ. 267/1941 καταργείται και αντικαθίσταται). 